Állami források nélkül a startupok 90 százaléka elbukna | technokrata
Az egyik legégetőbb kérdés az induláskor a forráshoz jutás. Ma Magyarországon a startupok üzleti inkubációjával több akcelerátor is foglalkozik, állami tőkealap-kezelő támogatásával pedig – régiós szinten is egyedülálló módon – 50 milliárd forint áll rendelkezésre. A Drukka Startup Studio tegnapi eseményén a hazai tőkealapok és a startup szcéna meghatározó szereplői adtak képet a jelenlegi befektetői környezetről.
„Amennyiben egy koncepció sikeres, befektetőt keresünk hozzá. Ha sikerül megtalálni, akkor kiszervezzük a startupot, és onnantól kezdve már a saját lábára állhat a vállalkozás. 2015 óta tíznél is több cég indulását segítettük, amelyek közül 2016-ban 5 kapott ún. seed-befektetést, egyenként kb. 50-130 millió forint értékben. Jelenleg 18 kezdeti fázisban lévő startupot segítünk, és még további 5-6 cég elindítását tervezzük” – mondta el Szigeti Attila, a Drukka Startup Studió operatív vezetője.
A másfél éve indított lakásmenedzsmenttel foglalkozó Let Me Inn kizárólag magánbefektetői forrásokkal indult, jelenleg pedig a második körös befektetésre készülnek, amelyre tervezetten tavasz elején kerülhet sor. Eleinte egyetlen lakással kezdték működésüket, ma már a nyugat-európai terjeszkedést készítik elő. Az alapítók (akik mind a húszas éveik elején járó fiatalok) arra kerestek megoldást, miként enyhíthetik a rövid távú – maximum 5-6 napos – lakáskiadással foglalkozók mindennapos terheit.
További cikkek:állam, startup, támogatás